125. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Φ21/263 της 5/26 Φεβρ. 1980 (ΦΕΚ Β΄ 191) Περί συνθέσεως συγκροτήσεως και λειτουργίας των κατά το άρθρ. 14 του Νόμ. 997/1979 Συμβουλίων και Επιτροπών του Ι.Κ.Α. Έχοντες υπ’ όψει: 1.Τας διατάξεις του άρθρ. 16 του Α.Ν. 1846/51 «περί Κοινωνικών Ασφαλίσεων» ΦΕΚ 179 τ.Α΄ 21.6.51. 2.Τας διατάξεις του άρθρ. 14 του Νόμ. 997/79 «περί συστάσεως Ταμείου Επικουρικής Ασφαλίσεως Μισθωτών και ετέρων τινών διατάξεων» ΦΕΚ 287/29.12.79. 3.Την σύμφωνον γνώμην του Διοικητικού Συμβουλίου του ΙΚΑ διατυπωθείσαν κατά την 17.1.1980 συνεδρίασιν αυτού, αποφασίζομεν: Ανώτατον Υγειονομικόν Συμβούλιον Άρθρ.1.-1.Το Ανώτατον Υγειονομικόν Συμβούλιον (Α.Υ.Σ.) του Ιδρύματος Κοινωνικών Ασφαλίσεων απαρτίζεται: α)Εκ του Διοικητού του Ιδρύματος τούτου ως Προέδρου, αναπληρουμένου υπό του Υποδιοικητού του αυτού Ιδρύματος. β)Εξ ενός καθηγητού, τακτικού, ομοτίμου, εκτάκτου ή επικουρικού, ή εντεταλμένου υφηγητού, της έδρας της Υγιεινής και Επιδημιολογίας του Πανεπιστημίου Αθηνών αναπληρουμένου υπό καθηγητού της Υγειονομικής Σχολής Αθηνών και γ)Εκ τριών καθηγητών Πανεπιστημίου τακτικών ομοτίμων εκτάκτων ή επικουρικών ειδικοτήτων Παθολογίας, Χειρουργικής και Φαρμακολογίας, αναπληρουμένων υπό ετέρων προσώπων, εχόντων την αυτήν ιδιότητα ή υπό εντεταλμένων ή αμίσθων υφηγητών των οικείων ειδικοτήτων. 2.Οσάκις συζητούνται ενώπιον του Α.Υ.Σ. θέματα ανεγνωρισμένης ιατρικής ή οδοντιατρικής ειδικότητος, της οποίας εκπρόσωποι δεν μετέχουν εις το Συμβούλιον, δύναται να καλείται υπό του Προέδρου ως μέλος ο τακτικός, ομότιμος έκτακτος ή επικουρικός καθηγητής Πανεπιστημίου της αντιστοίχου ειδικότητος όστις θα μετέχη, επιπροσθέτως των περί ων η προηγουμένη παράγραφος μελών, ως ισότιμον μετά ψήφου μέλος κατά την συζήτησιν των θεμάτων αυτών. 3.Εις το Α.Υ.Σ. μετέχει άνευ ψήφου και ο παρά τω Διοικητικώ Συμβουλίω του Ι.Κ.Α. Κυβερνητικός Επίτροπος έχων τας κατά το άρθρ. 15 του Α.Ν. 1846/51 αρμοδιότητας. 4.Των συνεδριάσεων του Α.Υ.Σ. μετέχει άνευ ψήφου ως εισηγητής ο Προϊστάμενος της Γενικής Διευθύνσεως Υγειονομικών Υπηρεσιών της Διοικήσεως του Ι.Κ.Α. επικουρούμενος, αναλόγως των συζητουμένων θεμάτων υπό των Προϊσταμένων των αρμοδίων Διευθύνσεων της αυτής Γενικής Διευθύνσεως. 5.Χρέη Γραμματέως εκτελεί υπάλληλος του Ιδρύματος. 6.Τα μέλη του Α.Υ.Σ. πλην των λόγω θέσεως, ως και ο Γραμματεύς αυτού μετά του αναπληρωτού του, διορίζονται υπό του Διοικητικού επί τριετεί θητεία. 7.Το Α.Υ.Σ. δύναται να καλή ενώπιόν του παν όργανον του Ι.Κ.Α. προς παροχήν πληροφοριών, γνωμών κλπ. υποχρεούνται δε πάντα τα όργανα του Ιδρύματος να παρέχουν εγγράφως προς το Συμβούλιον τούτο πάσαν παρ’ αυτού αιτουμένην και αναγκαίαν δια το έργον του πληροφορίαν. Ανώτατον Τεχνικόν Συμβούλιον Άρθρ.2.-1.Το Ανώτατον Τεχνικόν Συμβούλιον (Α.Τ.Σ.) του ΙΚΑ απαρτίζεται: α)Εκ του Διοικητού του ΙΚΑ, ως Προέδρου, αναπληρουμένου υπό του Υποδιοικητού του Ιδρύματος. β)Εξ ενός τεχνικού υπαλλήλου του Υπουργείου Δημοσίων ΄Εργων επί 1ω βαθμώ, αναπληρουμένου υπό ετέρου τεχνικού υπαλλήλου του Υπουργείου τούτου επί τω αυτώ βαθμώ ή επί βαθμώ Αναπληρωτού Γενικού Διευθυντού. γ)Εξ ενός ανωτέρου τεχνικού υπαλλήλου του Υπουργείου Κοινωνικών Υπηρεσιών, αναπληρουμένου υπό ετέρου ομοιοβάθμου υπαλλήλου του αυτού Υπουργείου. δ)Εξ ενός εκπροσώπου του Τεχνικού Επιμελητηρίου της Ελλάδος, αναπληρουμένου υπό ετέρου εκπροσώπου του αυτού Επιμελητηρίου και ε)Εκ του Προϊσταμένου των Τεχνικών Υπηρεσιών του Ιδρύματος, αναπληρουμένου νομίμως. 2.Των συνεδριάσεων του Α.Τ.Σ. μετέχει άνευ ψήφου ο αρμόδιος Γενικός Διευθυντής του ΙΚΑ, αναλόγως των εις την αρμοδιότητα τούτων αναγομένων και συζητουμένων θεμάτων, της συμμετοχής, ταύτης μη υπολογιζομένης εις την σύνθεσιν του Συμβουλίου. 3.Χρέη Γραμματέως του Συμβουλίου εκτελεί υπάλληλος του Ιδρύματος. 4.Τα υπό στοιχ. β΄ και γ΄ μέλη του Α.Τ.Σ. ορίζονται υπό των οικείων Υπουργείων, το δε υπό στοιχ. δ΄ εις διπλάσιον αριθμόν, υπό του Τεχνικού Επιμελητηρίου της Ελλάδος. 5.Το Α.Τ.Σ. συγκροτείται δια πράξεως του Διοικητού του Ιδρύματος. Δι’ ομοίας πράξεως ορίζεται και ο Γραμματεύς αυτού μετά του Αναπληρωτού του. Η θητεία των μελών του Α.Τ.Σ. και του Γραμματέως ορίζεται ενιαυσία. 6.Εις τας συνεδριάσεις του Α.Τ.Σ. παρίστανται ως εισηγηταί οι αρμόδιοι τεχνικοί υπάλληλοι της Τεχνικής Υπηρεσίας, αναλόγως των συζητουμένων θεμάτων, οριζόμενοι υπό του Διοικητού. 7.Των συνεδριάσεων του Α.Τ.Σ. δύναται να μετέχουν μετ’ έγκριση του Διοικητού και ειδικά πρόσωπα ή ανώτεροι υπάλληλοι συναρμοδίων Διευθύνσεων προς διευκόλυνση του έργου του. (Μετά τη σελ. 70,836(ε) Σελ. 70,8361 Τεύχος 1299-Σελ. 79 Ίδρυμα Κοινωνικών Ασφαλίσεων 15Β.Β.α.125 Επιτροπή Στέγασης «Άρθρ.3.-Η Επιτροπή Στέγασης του ΙΚΑ απαρτίζεται: α)Εξ ενός μέλους του Διοικητικού Συμβουλίου του ΙΚΑ, ως Προέδρου οριζομένου μετά του αναπληρωτού του υπό του Δ.Σ. β)Εξ ενός υπαλλήλου της Δ/νσης Τεχνικής και Στέγασης με βαθμό Α΄ του Κλάδου ΠΕ Μηχανικών (ειδικότητας Πολιτικού Μηχανικού ή Αρχιτέκτονα). γ)Εξ ενός υπαλλήλου μιας των Δ/νσεων της Διοίκησης με βαθμό Α΄ του Κλάδου ΠΕ-Διοικ/κούΟικον/κού ή ΤΕ ή ΔΕ-Διοικ/κού-Λογ/κού. Τα υπό στοιχ. β΄ και γ΄ μέλη της Επιτροπής Στέγασης και ο Γραμματέας αυτής θα ορίζονται μετά των αναπληρωτών τους από το Διοικητή του ΙΚΑ. Η θητεία των παραπάνω μελών της Ε.Σ. και του Γραμματέα ορίζεται για ένα (1) έτος. 2.Στις συνεδριάσεις της Επιτροπής Στέγασης θα παρίσταται ως εισηγητής χωρίς δικαίωμα ψήφου, ο προϊστάμενος του Τμήματος Στέγασης της Δ/νσης Τεχνικής και Στέγασης αναπληρούμενος από το νόμιμο αναπληρωτή του». Το άρθρ. 3, αντικαταστάθηκε ως άνω από την Φ.21/880/11-26 Αυγ. 1992 (ΦΕΚ Β΄ 539) Απόφ. Υπ. Υγείας, Πρόνοιας και Κοινων. Ασφαλίσεων. Τελικαί και μεταβατικαί διατάξεις. Άρθρ.4.-1.Ως προς την λειτουργίαν των περί ων τα προηγούμενα άρθρα Συμβουλίων και Επιτροπών, εξακολουθούν ισχύουσαι αι κείμεναι διατάξεις καθ’ ο μέρος δεν αντίκεινται προς την παρούσαν. 2.Η θητεία των μελών των ανωτέρω Συμβουλίων και Επιτροπών λήγει άμα τη ανασυγκροτήσει αυτών κατά τας διατάξεις της παρούσης. Σελ. 70,8362 Τεύχος 1299-Σελ. 80 15Β.Β.α.125 Ίδρυμα Κοινωνικών Ασφαλίσεων